OpenLLM-France/wikimedia huggingface dataset:
# Massacre del Remembrance Day

La Massacre del Remebrance Day va ser un atac de l'IRA Provisional a la ciutat d'Enniskillen, Comtat de Fermanagh. L'atemptat va tenir lloc el 8 de novembre de 1987, durant les celebracions del Remembrance Day, en el qual es recorda als caiguts durant la Primera i la Segona Guerra Mundial.
Onze persones van morir en l'atemptat, deu civils i un membre del RUC en la reserva. La xifra va augmentar quan una de les víctimes va morir després de tretze anys en coma.
L'IRA va justificar aquesta massacre argumentant que estava dirigida contra els banderers de l'exèrcit britànic presents en la desfilada. No obstant això, aquesta justificació va ser totalment insuficient i l'IRA es va mostrar davant els protestants i els propis republicans com un grup sectari, i va marcar un punt d'inflexió en el començament del procés de pau.
Durant el Remembrance Day de 1997, Gerry Adams, del Sinn Féin, va demanar disculpes per l'atemptat.

## Referències

* ↑ Mary Harney. «Dail Remarks by Mary Harney, T.D., Tánaiste and Leader of the Progressive Democrats in Response to the Recent Terrorist Attacks on the United States». DETE press release, 2001. Arxivat de l'original el 20 novembre 2007. [Consulta: 7 maig 2008].
* ↑ Henry McDonald «Gadaffi sued by 160 victims of IRA». The Guardian [Londres], 23-04-2006 [Consulta: 7 maig 2008].
* ↑ «Educational Television Programmes for lectures, training seminars and exhibitions». BBC Active, 14-09-2010. Arxivat de l'original el 27 de març 2009. [Consulta: 29 desembre 2010].
* ↑ «Age of Terror» (Television Documentary). BBC, 25-03-2008 [Consulta: 7 maig 2008].
# Matteo Ceirano

Matteo Ceirano (Cuneo, 1 de gener de 1870 - Torí, 19 de març de 1941) va ser un industrial italià, que es feu famós arran del seu rol de pioner a la indústria automobilística. Va ser fundador de Fratelli Ceirano & C. el 1903, que esdevingué després la Itala Fabbrica Automobili el 1904 i després de la Società Piemontese Automobili el 1906. Matteo Ceirano era el més petit dels tres fills d'un industrial del país. Juntament amb el seu germà gran, Giovanni Battista amb qui havia fabricat cotxes a partir de 1898, fundà l'empresa de fabricació d'automòbils Fratelli Ceirano & C. el 1903. Es destacà alhora com a pilot automòbil i guanyà a la categoria vehicles lleugers a l'edició del 1904 de la corsa Susa-Moncenisio amb una Itala 24 HP. Aquest mateix any deixa la seva companyia l'Itala i el 1906 va fundar amb Michele Ansaldi la Società Piemontese Automobili Ansaldi-Ceirano, assumint la direcció tècnica de la nova companyia.

## Referències

* ↑ «Fitxa recordatòria». Arxivat de l'original el 2016-03-03. [Consulta: 24 abril 2012].
# Matteo Busato

Matteo Busato (Castelfranco Veneto, província de Treviso, 20 de desembre de 1987) és un ciclista italià, professional des del 2015 i actualment a l'equip Wilier Triestina-Selle Italia.

## Palmarès

* 2010
** 1r al Piccolo Giro de l'Emília
* 2011
** 1r al Giro del Friül-Venècia Júlia
* 2012
** 1r al Giro del Medio Brenta
* 2013
** 1r al Gran Premi Capodarco
** 1r al Gran Premi Santa Rita
* 2014
** 1r a la Kreiz Breizh Elites

### Resultats al Giro d'Itàlia

* 2015. 106è de la classificació general
* 2016. 57è de la classificació general
* 2017. 84è de la classificació general

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Matapoll

El matapoll, baladre bord, astruc, paparra, tell o tintorell (Daphne gnidium) —també anomenat baladre a Menorca— és una planta de la família de les timeleàcies.
És un arbust de 0,5 a 1 m d'alçària, de branques dretes i primes, amb moltes fulles a la part de dalt i al llarg de les tiges, i desfoliades a la part baixa.
Les fulles són coriàcies, de 3 o 4 cm de llargada, de color verd esblaimat, lanceolades, d'uns 3-5 mm d'ample, sense pèls i amb un sol nervi.
La floració té lloc entre els mesos de febrer i maig. Les flors són petits i blanques, de 4 a 7 mm. Són oloroses i estan agrupades en inflorescències als extrem de les tiges. El seu fruit és petit, de forma ovoide i de color roig en la maduresa. El matapoll és tòxic i té un alt poder irritant.

## Referències

* ↑ «Diccionari català-valencià-balear». [Consulta: 17 desembre 2019].
* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 113. ISBN 84-7306-407-0.
* ↑ «FloraCatalana.net - Daphne gnidium L.». Arxivat de l'original el 2016-08-01. [Consulta: 29 desembre 2015].
* ↑ «Botanical-online - Propiedades del torvisco o matapollo» (en castellà). [Consulta: 29 desembre 2015].
# Medford (Wisconsin)

Medford és la ciutat i capital del Comtat de Taylor (Wisconsin), als Estats Units d'Amèrica.

## Demografia

Segons el cens dels Estats Units del 2000 Medford tenia 4.350 habitants, tenia 4.350 habitants, 1.947 habitatges, i 1.131 famílies. La densitat de població era de 479,9 habitants per km².
Dels 1.947 habitatges en un 27,2% hi vivien nens de menys de 18 anys, en un 45,9% hi vivien parelles casades, en un 9% dones solteres, i en un 41,9% no eren unitats familiars. En el 36,2% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,2% tenia menys de 18 anys, un 8,6% entre 18 i 24, un 27,1% entre 25 i 44, un 19,2% de 45 a 60 i un 21,9% 65 anys o més.
L'edat mediana era de 39 anys. Per cada 100 dones de 18 o més anys hi havia 86,6 homes.
La renda mediana per habitatge era de 35.278 $ i la renda mediana per família de 47.045 $. Els homes tenien una renda mediana de 31.840 $ mentre que les dones 23.955 $. La renda per capita de la població era de 19.962 $. Aproximadament el 4,3% de les famílies i el 9,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medford» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Medford». American Fact Finder. Oficina del Cens dels Estats Units, 12-01-2010.
# Metal Mad

Metal Mad és el 21è àlbum del grup de música heavy metal Loudness, publicat el 2008.

## Cançons

* Fire Of Spirit
* Metal Mad
* High Flyer
* Spellbound #9
* Crimson Paradox
* Black And White
* Whatsoever
* Call Of The Reaper
* Can't Find My Way
* Gravity
* Transformation

## Formació

* Minoru Niihara - Veus
* Akira Takasaki - Guitarra
* Masayoshi Yamashita - baix
* Munetaka Higuchi - bateria
# Maylandia xanstomachus

Maylandia xanstomachus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12,5 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Stauffer, J.R., Jr., N.J. Bowers, K.A. Kellogg i K.R. McKaye, 1997. A revision of the blue-black Pseudotropheus zebra (Teleostei: Cichlidae) complex from Lake Malawi, Africa, with a description of a new genus and ten new species. Proc. Acad. Nat. Sci. Philad. 148:189-230.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Masio

Masio és un municipi situat al territori de la província d'Alessandria, a la regió del Piemont (Itàlia).
Limita amb els municipis de Cerro Tanaro, Cortiglione, Felizzano, Incisa Scapaccino, Oviglio, Quattordio i Rocchetta Tanaro.
Pertany al municipi la frazione d'Abazia.
# Melanthera

Melanthera és un gènere de plantes amb flor de la família Asteraceae.

## Particularitats

Hi han dificultats en la classificació d'aquest gènere i encara calen més estudis per a clarificar les seves relacions taxonòmiques i filogenètiques.
L'espècie més coneguda és Melanthera biflora, planta molt abundant i comuna a les costes i illes de la conca Indo-Pacífica.

## Taxonomia

* Melanthera biflora (L.) Wild
** Sinònims
*** (≡) Verbesina biflora L.
*** (≡) Wedelia biflora (L.) DC.
*** (=) Wedelia canescens (Gaudich.) Merr.
*** (≡) Wollastonia biflora (L.) DC.
*** (=) Wollastonia biflora var. canescens (Gaudich.) Fosberg
* Melanthera nivea (L.) Small
** Sinònims
*** (≡) Bidens nivea L.
*** (=) Calea aspera Jacq.
*** (=) Melanthera aspera (Jacq.) Small
* Melanthera scandens (Schumach. & Thonn.) Roberty
** Sinònim
*** (≡) Buphthalmum scandens Schumach.
* Melanthera waimeaensis (H.St.John) W.L.Wagner & H.Rob.
** Sinònim
*** (≡) Lipochaeta waimeaensis H. St. John

## Referències

* 1 2 «Melanthera Rohr - Germplasm Resources Information Network - United States Department of Agriculture». Arxivat de l'original el 2015-06-18. [Consulta: 18 juny 2015].
* ↑ «GRIN - Genus: Wollastonia DC. ex Decne.». Arxivat de l'original el 2015-06-18. [Consulta: 18 juny 2015].
* ↑ Phylogenetic relationships of subtribe Ecliptinae - American Journal of Botany
* ↑ Orchard, Anthony E. 2013. The Wollastonia/Melanthera/Wedelia generic concept (Asteraceae:Ecliptinae), with particular reference to Australia and Malesia. Nuytsia 23:337-466 (as Acunniana procumbens (DC.) Orchard),
* ↑ Response of Melanthera biflora to Salinity and Water Stress
* ↑ «GRIN Species Records of Melanthera». Arxivat de l'original el 2015-09-24. [Consulta: 18 juny 2015].

## Enllaços externs

* Anti-inflammatory and analgesic activities of Melanthera scandens
# Melant

Melant és el nom dels següents personatges:
* Melant de Sició, pintor grec
* Melant de Messènia, mític rei de Messènia i d'Atenes
# Merrimac (Wisconsin)

Merrimac és una població dels Estats Units a l'estat de Wisconsin. Segons el cens del 2000 tenia 416 habitants.

## Demografia

Segons el cens del 2000, Merrimac tenia 416 habitants, 166 habitatges, i 120 famílies. La densitat de població era de 211,3 habitants per km².
Dels 166 habitatges en un 31,9% hi vivien nens de menys de 18 anys, en un 59,6% hi vivien parelles casades, en un 9% dones solteres, i en un 27,7% no eren unitats familiars. En el 24,7% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,8% tenia menys de 18 anys, un 5,5% entre 18 i 24, un 27,4% entre 25 i 44, un 26% de 45 a 60 i un 16,3% 65 anys o més.
L'edat mediana era de 41 anys. Per cada 100 dones de 18 o més anys hi havia 95,6 homes.
La renda mediana per habitatge era de 41.250 $ i la renda mediana per família de 42.656 $. Els homes tenien una renda mediana de 27.361 $ mentre que les dones 25.357 $. La renda per capita de la població era de 19.091 $. Aproximadament el 3,4% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Merrimac» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Merrimac». American Fact Finder. Oficina del Cens dels Estats Units, 12-01-2010.
# Massawarat

Massawarat (àrab: المصورات الصفراء al-Musawwarāt as-sufrā, meroític: Aborepi, antic egipci: jbrp, jpbr-ˁnḫ),fou un temple dedicat al déu Apedemak, situat prop de l'actual ciutat de Shendi, al sud de Mèroe. Les columnes del temple resten encara prou ben conservades. Es diu així perquè està a prop de l'indret de Massawarat es-Sufra sobre el Segle III aC.
Es troba en una gran conca envoltada de turons baixos de pedra sorrenca a l'oest de Butana, 180 km al nord-est de Khartum, 20 km al nord de Naqa i aproximadament 25 km al sud-est del Nil. Les seves coordenades MGRS: 36QWD3477214671. Amb Meroë i Naqa és coneguda com l'illa de Meroe, i va ser catalogada com a Patrimoni de la Humanitat per la UNESCO el 2011. Construït en pedra sorrenca, les característiques principals del lloc inclouen el Gran Recinte, el Temple del Lleó d'Apedemaki el Gran Embassament. El més significatiu és el nombre de representacions d'elefants, cosa que suggereix que aquest animal va tenir un paper important a Musawwarat es-Sufra.

## Referències

* ↑ Project, Zamani. «Apedemak Temple» (en anglès). World Hisotry Encyclopedia, 19-09-2012. [Consulta: 8 octubre 2022].
* ↑ Török, László. The Kingdom of Kush: Handbook of the Napatan-Meroitic Civilization (en anglès). BRILL, 2015-11-02, p. 519. ISBN 978-90-04-29401-1.
* ↑ «Archaeological Sites of the Island of Meroe» (en anglès). UNESCO World Heritage. [Consulta: 9 octubre 2022].
* ↑ Török, László. The Image of the Ordered World in Ancient Nubian Art: The Construction of the Kushite Mind, 800 Bc-300 Ad (en anglès). BRILL, 2002, p. 173. ISBN 978-90-04-12306-9.
* ↑ Lobban, Richard A. Historical Dictionary of Ancient and Medieval Nubia (en anglès). Scarecrow Press, 2003-12-09, p. 155. ISBN 978-0-8108-6578-5.
* ↑ Török, László. The Image of the Ordered World in Ancient Nubian Art: The Construction of the Kushite Mind, 800 Bc-300 Ad (en anglès). BRILL, 2002, p. 201. ISBN 978-90-04-12306-9.
# Meyer

* No s'ha de confondre amb Meier, Meller, o Mayer.
Meyer és el nom dels següents personatges:
* Prenom:
** Meyer Prinstein (Szczuczyn, Imperi Rus, 1878 - Nova York, 1925), atleta estatunidenc que destacà en triple salt i salt de llargada
** Meyer Schapiro (Šiauliai, Lituània, 1904 - 1996, Nova York), historiador d'art
* Cognom:
** Alfred Meyer (Göttingen, 1891 – 1945), oficial nazi
** Andreas Meyer-Landrut (Tallinn, 1929), diplomàtic alemany
** Arturo Meyer i Matheu (Xerta, 1903 - 1986), metge català
** Bertrand Meyer, acadèmic, escriptor i consultor en el camp dels llenguatges de programació
** Cameron Meyer (Perth, 1988), ciclista australià
** Charles Meyer (Flensburg, 1868 - Dieppe, 1931), ciclista danès
** Gilbert Meyer (Dessenheim, Alt Rin, 1941), polític alsacià
** Julius Lothar Meyer (Varel, Baixa Saxònia, 1830, - Tübingen, 1895), metge i químic alemany
** Lena Meyer-Landrut (Hannover, 1991), cantant alemanya
** Michel Meyer (1950) professor de retòrica i filosofia en la Universitat de Brussel·les
** Paul Meyer (París, 1840 - 1917), filòleg francès
** Peter Meyer, (Hamburg, 1605 - després de 1660), músic i compositor del barroc
** Sabine Meyer (Crailsheim, 1959), clarinetista i primera dona que formà part de l'orquestra Filharmònica de Berlín
** Steve Meyer (Johannesburg, 1984), jugador de rugbi sud-africà
** Stephenie Meyer (1973), autora americana
** Viktor Meyer (1848, Berlín, Prússia - 1897, Heidelberg), químic alemany
** Wilhelm Meyer-Lübke (Dübendorf, 1861 - Bonn, 1936), lingüista neogramàtic, romanista i catalanòfil suís
** Willy Meyer Pleite (Madrid, 1952), polític espanyol, dirigent d'Izquierda Unida i diputat al Parlament Europeu
# Mateu Castelló i Mas

Mateu Castelló i Mas (Palma, Mallorca, 1935-2015 va ser un enginyer forestal mallorquí. Es llicencià l'Escola Tècnica Superior d'Enginyers de Monts de la Universitat de Madrid, en Dret a la Universitat de Barcelona i es diplomà en Enginyeria Ambiental per l'Escola Tècnica Superior d'Enginyers Industrials de la Universitat de València.
Membre del cos d'Enginyers de monts de l'Estat, treballà a l'Institut per a la Conservació de la Natura (ICONA) a Lleida i a les Illes Balears, des del 1971 al 2000 el fou cap provincial, i quan aquest servei fou transferit al Govern de les Illes Balears, fou cap dels serveis de conservació de la natura a les conselleries d'Agricultura i Medi Ambient. Endemés, del 1979 al 1985 fou nomenat Delegat del Ministeri d'Agricultura d'Espanya a les Illes Balears, càrrec des del qual organitzà els serveis contra els incendis forestals i coordinà un inventari d'espais naturals que ha estat bàsic per a la Llei d'Espais Naturals de Balears. Ha estat director de l'Europarc el 2001-2002. El 2008 va rebre el Premi Ramon Llull.
# Mateu Desplà

Mateu Desplà, doctor en dret civil va ser rector de la Universitat de l'Estudi General.

## Biografia

Mateu Desplà va néixer al segle xvi, fou doctor en dret civil i eclesiàstic català, probablement va ser rector de la Universitat de l'Estudi General l'any 1574. Va morir a finals del segle XVI o principis del segle xvii.

## Referències

* ↑ Lorente Gasca, Mª José. Análisis de la Universidad de Barcelona a través de los libros de Ordenanzas y Deliberaciones Municipales, libros de Grado y libros de Protocolos Notariales desde 1532 hasta 1686. 1982. 130 p

## Bibliografia

* Lorente Gasca, Mª José. "Análisis de la Universidad de Barcelona a través de los libros de Ordenanzas y Deliberaciones Municipales, libros de Grado y libros de Protocolos Notariales desde 1532 hasta 1686. 1982. 130 p. Disponible a Catàleg de les biblioteques de la Universitat Autònoma de Barcelona

## Enllaços externs

* Registre d'autoritat de Mateu Desplà Arxivat 2015-04-02 a Wayback Machine.. Catàleg d'autoritats de la Universitat de Barcelona. (Consulta: 3 de març de 2015).
# Mixornis

Mixornis és un gènere d'ocells de la família dels timàlids (Timaliidae) i l'ordre dels passeriformes.

## Taxonomia

Aquestes espècies eren classificades al gènere Macronus fins que es van detectar que es tractava d'un tàxon parafilètic. Segons la classificació del Congrés Ornitològic Internacional (versió 11.1, 2021) aquest gènere està format per 4 espècies
* Mixornis kelleyi - timàlia de Kelley.
* Mixornis flavicollis - timàlia caragrisa.
* Mixornis gularis - timàlia gorjaestriada.
* Mixornis bornensis - timàlia de Borneo.

## Referències

* ↑ EC Dickinson i L Christidis (Eds). 2014. The Howard & Moore Complete Checklist of the Birds of the World. 4th Edition, Volume 2 Passerines. Aves Press, Eastbourne, Regne Unit
# Milà-Sanremo 1970

La Milà-Sanremo 1970 fou la 61a edició de la Milà-Sanremo. La cursa es disputà el 19 de març de 1970 i va ser guanyada per l'italià Michele Dancelli, que s'imposà en solitari a la meta de Sanremo. Des que el 1957 Loretto Petrucci guanyés la cursa cap italià ho havia tornat a fer.
238 ciclistes hi van prendre part, acabant la cursa 151 d'ells.

## Classificació final

| | Ciclista | Equip | Temps |
| 1 | Michele Dancelli | Molteni | 6h 32' 56" |
| 2 | Gerben Karstens | Peugeot-Michelin-BP | + 1' 39" |
| 3 | Eric Leman | Flandria-Mars | m. t. |
| 4 | Italo Zilioli | Faema-Faemino | m. t. |
| 5 | Walter Godefroot | Salvarani | m. t. |
| 6 | Rolf Wolfshohl | Fagor-Mercier-Hutchinson | m. t. |
| 7 | Mauro Simonetti | Ferretti | + 1' 43" |
| 8 | Eddy Merckx | Faema-Faemino | + 1' 56" |
| 9 | Frans Verbeeck | Geens-Watney-Diamant | m. t. |
| 10 | Guido Reybrouck | Germanvox-Wega | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Miss Jojo

Miss Jojo, nascuda Josiane Uwineza, també coneguda com a Iman Uwineza, és una cantant ruandesa de R&B. La seva música combina R&B i elements musicals ruandesos tradicionals.

## Biografia

Nascuda al districte de Bugesera de Ruanda en 1983, Uwineza gaudia de cantar i ballar quan era nena i els seus pares la van animar a desenvolupar el seu talent.
Uwineza va iniciar la seva carrera musical després de guanyar el Rector Excellence Award de 2007 en la categoria de "Millor Artista Femení" a la Universitat Nacional de Ruanda, on estava completant una llicenciatura en anglès. Miss Jojo va treure el seu àlbum de debut, Genesis, l'any següent.
A continuació va seguir el llançament del seu segon àlbum, Woman, en 2012. El seu darrer àlbum promou el tema de l'empoderament femení, una causa que la cantant defensa tant dins com fora de l'escenari. També utilitza les seves lletres per sensibilitzar els joves sobre els perills de l'abús de drogues i el VIH/SIDA i encoratjar els ruandesos a participar en els esforços nacionals de desenvolupament i fer eleccions prudents per al seu futur. Ella és molt activa en la promoció de causes humanitàries.

## Vida personal

En 2007 es va convertir públicament a l'islam i va canviar el seu nom de Josiane a Iman. Aquest canvi va cridar l'atenció dels mitjans de comunicació que especulaven que la cantant s'havia convertit per complaure al seu llavors promès i productor, una al·legació que Uwineza nega.

## Premis

* 2012: Millor artista femení (Salax)
* 2011: Millor artista femení (Salax)
* 2010: Millor artista femení (Salax),
* 2010: Millor artista femení (Ijoro ry'urukundo)
* 2010: Cançó de l'any Siwezi Enda (Ijoro ry'urukundo)
* 2009: premi Pam (Pearl of Africa Music Award) Millor artista femení ruandès
* 2009: Millor artista femení (Salax)
* 2008: premi Pam (Pearl of Africa Music Award) Millor artista femenina ruandesa

## Referències

* 1 2 3 Mbabazi, Linda «Miss JoJo’s new album launch set for Friday». The New Times [Rwanda], 06-03-2012 [Consulta: 14 agost 2013]. Arxivat 15 d’agost 2013 at Archive.is «Còpia arxivada». Arxivat de l'original el 2013-08-15. [Consulta: 1r octubre 2018].
* 1 2 3 4 5 6 Mugoya, Grace «Miss JoJo: ‘I’m happy to be a Muslim’». The New Times [Rwanda], 31-10-2012 [Consulta: 14 agost 2013]. Arxivat 15 d’agost 2013 at Archive.is «Còpia arxivada». Arxivat de l'original el 2013-08-15. [Consulta: 1r octubre 2018].
* ↑ The secret life of Miss JoJo, The New Times, 29 de març de 2008
* ↑ Musician: Miss Jojo, The New Times, 13 de desembre de 2013
* ↑ Rwanda's Miss Jojo sings for women, BBC News, 19 de febrer de 2012
# Moestroff

Moestroff (en luxemburguès: Méischtref; en alemany: Möstroff) és una vila de la comuna de Bettendorf situada al districte de Diekirch del cantó de Diekirch. Està a uns 30 km de distància de la ciutat de Luxemburg.

## Història

Durant la Segona Guerra Mundial, el 10 de maig 1940 els exèrcits alemanys van envair simultàniament els Països Baixos, Bèlgica i Luxemburg per fer front a França i Gran Bretanya. Abans de travessar la frontera per les tropes regulars, unitats especials es van introduir en les primeres hores del 10 de maig per tractar d'evitar, sense èxit, a les portes de bloqueig irreversibles, col·locades pels luxemburguesos per dissuadir-los de creuar-ho. Una d'elles era a Moestroff.

## Referències

* ↑ «Moestroff». [Consulta: 7 octubre 2015].
* ↑ Jean-Yves Mary, Le corridor des Panzers, tome I, p.57, Éditions Heimdal, 2009
# Michał Gliwa

Michał Gliwa (8 d'abril de 1988 a Rzeszów) és un futbolista polonès que juga de porter pel Polonia Warszawa.

## Carrera

Es va unir al Polonia el 2008 a causa de la fusió amb el Dyskobolia Grodzisk.

## Enllaços externs

* Profile a 90minut (polonès)
* Perfil a Tranfermarkt (anglès)